Ревда (Мурманска област)
Ревда () насељено је место са административним статусом варошице () на крајњем северозападу европског дела Руске Федерације. Варошица се налази у централном делу Мурманске области и административно припада њеном Ловозерском рејону где је уједно и највеће насељено место.

Према проценама националне статистичке службе Русије за 2016. у вароши је живело 7.822 становника.

Географија 
Варошица Ревда налази се у централном делу Мурманске области, на Кољском полуострву у северној подгорини Ловозерских планина. Сама варош је смештена на надморској висини од 300 метара, између језера Ловозеро на западу и Умбозеро на југоистоку. на неких двадесетак километара североисточније налази се село Ловозеро, административно сдиште Ловозерског рејона.

Варошица је редовним аутобуским линијама повезана са Оленегорском и Мурманском.

Историја 
Варошица Ревда основана је 1950. године као радничко насеље уз новоотворени рудник минерала лопарита, минерала формуле -{(Na,Ce,Ca,Sr,Th)(Ti,Nb,Fe)O3}- који је откривен на подручју централног Мурмана, а чија руда се користи за добијање тантала, ниобијума и других сличних метала. Новоосновано насеље добило је име по истоименом ледничком језеру које се налази нешто северније, а у преводу са килдин-самског језика означава „место где се скупљају ирваси током јесење сезоне парења”.

Рударство је била и остала једина привредна грана у вароши.

Демографија 
Према подацима са пописа становништва 2010. у вароши је живело 8.414 становника, док је према проценама националне статистичке службе за 2016. варошица имала 7.822 становника.

Види још 
 Ловозерски рејон
 Кољско полуострво
 Мурманска област

Референце

Спољашње везе 

 
 Незванични инфо портал
 Детаљнија топографска мапа насеља и околине

Варошице и села Мурманске области
Википројект географија/Насеља у Русији